mr.sc. Dinka Vuković, dipl. ing,

Hrvatska zajednica za Down sindrom

**Sažetak**

**Iskustvo roditelja u inkluzivnom obrazovanju uz pomoćnika u nastavi**

Biti ravnopravni član zajednice cilj je i poticaj za svakog pojedinca, a za obitelj djeteta s teškoćama u razvoju jedan veliki izazov da svom djetetu pomognu i omoguće u društvenoj zajednici naći pravo i odgovarajuće mjesto. Iskustvo roditelja, koji uz svog sina kroz deset godina inkluzivnog obrazovanja i devet pomoćnica u nastavi, je dragocjeno i za oko sto djece za sindromom Down, koji su u tih deset godina uključeni u inkluzivno obrazovanje uz pomoćnika u nastavi. Da bi obrazovanje i odgoj djece s teškoćama u razvoju bilo učinkovito, kroz pedagoški standard za osnovnoškolsko obrazovanje (NN 63/2008) predviđeno je kroz članak 15. stavak 7. osiguravanje pomoćnika u nastavi, što za djecu sa sindromom Down je od neizmjerne pomoći i važnosti. Uključivanje djece sa sindromom Down u redovni odgojno obrazovni sustav bio bi izuzetno težak bez pomoćnika u nastavi. Uz pomoćnika u nastavi dijete sa sindromom Down dobiva mogućnost uključivanja u poticajnu sredinu, u sredinu gdje uči najbolje svoj materinji jezik i gdje uči socijalno i društveno prihvatljivo ponašanje u društvenoj zajednici. Suradnja roditelja i pomoćnika u nastavi od prvog dana školovanja djeteta sa sindromom Down presudna je za školovanje djeteta. Od roditelja pomoćnik u nastavi dobiva sve relevantne informacije o djetetu, o djetetovim mogućnostima, ali i o svim teškoćama djeteta kao i potrebnim reakcijama, načinima učenja te ponašanja. Komunikacijska bilježnica za roditelja i pomoćnika u nastavi je izuzetno važna budući se u nju uznose najvažnije i najpotrebnije informacije za svakodnevni rad, učenje i razvoj djeteta. Izostane li aktivna i otvorena suradnje roditelja i pomoćnika u nastavi ili je uvjetovana od strane stručnog tima škole ili učitelja i profesora, ne vodi k ispunjenju uspješnog inkluzivnog obrazovanja.

Zahvaljujemo Vama i Vašoj školi što ste omogućili da se djevojčice s sindromom Down u Vašoj školi odgajaju i obrazuju u poticajnoj okolini, što svi Vaši djelatnici i djeca u školi potpomažu kako bi njihova integracija bila što uspješnija, što potpomažu da njihovo uključenje u društvenu zajednicu i odrastanje budu zalog njihove bolje i ljepše budućnosti.

Biti roditelj je poseban izazov, ali biti roditelj djeteta s teškoćama u razvoju i znati dijagnozu svoga djeteta od prvih dana njegova života je izazov na kvadrat.